Tunggang langkah depan

Tunggang langkah depan (Jawi: ) (atau front walkover / walkover forward dalam bahasa Inggeris) ialah satu siri pergerakan akrobatik. Ia bermula dengan pelaku berdiri tegak dengan tangan diangkat dan diletakkan berdekatan telinga. Pelaku kemudian melangkah ke hadapan dan dengan pantas mengangkat sebelah kaki, diikuti kaki yang satu lagi seolah-olah beralih kepada posisi dirian tangan. Kedua-dua kaki diluruskan dalam posisi split semasa melintasi atas kepala. Belakang kemudiannya dilengkungkan sehingga kaki hadapan menyentuh lantai, menjadikan pelaku berada dalam posisi jambatan belakang (back bridge) untuk seketika. Setelah kaki belakang menyentuh lantai, pelaku kembali ke posisi berdiri. Dalam gimnastik, tunggang langkah depan biasanya berakhir dengan sebelah kaki dilunjurkan ke hadapan dan tangan diangkat. Tunggang langkah depan dilakukan dalam pelbagai aktiviti, termasuk tarian akro, sarkas dan gimnastik.

Lihat juga
Hambur tangan layang (front aerial)
Tunggang langkah belakang (back walkover)
Tunggang lentur depan (front limber) 

Rujukan

Category:Elemen gimnastik
Category:Gerakan tarian akro